L'eix 2 del Pla de Govern XI legislatura, anomenat "Un país amb més i millor feina: una economia al servei de les persones" estableix en el seu primer objectiu que és el del Treball, promoure polítiques d'ocupació per un país amb més i millor feina.
El Pla General d'Ocupació de Catalunya – Estratègia Catalana per a l'Ocupació (ECO) 2012-2020 estableix entre altres eixos estratègics, "augmentar la participació en el mercat laboral i reduir l'atur", "adequar i millorar les competències professionals a les necessitats del mercat de treball" i "promoure una ràpida i adequada reinserció de les persones al mercat de treball".
En la consecució d'aquests eixos, un recurs importantíssim de les polítiques actives d'ocupació és l'orientació professional.
L'orientació professional constitueix un element estructural i funcional del sistema ocupacional amb un objectiu clar: l'èxit d'una inserció professional i social satisfactòria de la persona.
D' acord amb el Pla de Desenvolupament de Polítiques d'Ocupació (PDPO) pel període 2017-2018, un dels criteris que han d'orientar les línies d'actuació del Servei Públic d'Ocupació de Catalunya (SOC) durant aquest període és l'acompanyament en el procés d'orientació per a l'ocupació de les persones beneficiàries de les polítiques d'ocupació.
La tutorització es considera un element fonamental per l'èxit de les intervencions, per a realitzar una bona diagnosi de les necessitats de la persona, per assegurar la traçabilitat de les actuacions i les derivacions adequades d'un servei o programa a un altre i per acompanyar-la fins a la seva inserció laboral.
El PDPO també recull altres criteris que han d'estar presents en les línies d'actuació del SOC com són: l'adequació de les actuacions a les necessitats dels diferents col·lectius de persones i als territoris per assegurar-ne la utilitat i millorar-ne els resultats, i la "flexibilitat", per assegurar l'adaptació de les actuacions als diferents grups de persones i a les diverses realitats territorials.
Uns dels objectius principals del PDPO durant el aquest període 2017-2018, és avançar cap a un model d'orientació que pugui implementar-se en el conjunt del Sistema d'ocupació de Catalunya.
Tal i com estableix a la Llei 13/2015, del 9 de juliol, d'ordenació del sistema d'ocupació i del Servei Públic d'Ocupació de Catalunya, l'orientació professional integra els serveis i programes personalitzats d'informació, acompanyament, motivació i assessorament que, tenint en compte les circumstàncies personals i professionals de cada persona usuària, li permeten conèixer-ne les capacitats, els interessos i el perfil ocupacional, i gestionar-ne l'itinerari de qualificació, la recerca d'ocupació o la posada en marxa d'iniciatives empresarials.
Cal, doncs, oferir serveis especialitzats per assolir aquestes fites.
D'acord amb els principals objectius i criteris d'actuació previstos al PDPO, amb aquesta nova normativa el Servei Públic d'Ocupació de Catalunya contribueix a que els agents públics d'ocupació que formen part del sistema d'ocupació, desenvolupin una política d'orientació molt més adaptada a les persones i als territoris.
Les transformacions que s'han produït en el mercat de treball comporten necessàriament un canvi en la relació de la persona usuària amb els serveis públics d'ocupació i, per aquest motiu, cal definir en termes qualitatius les exigències d'una orientació professional més adaptada a aquest nou marc de les relacions laborals i mercat de treball.
L'orientació esdevé un element central de les polítiques d'ocupació en un mercat de treball i context socioeconòmic en constant transformació i incertesa.
La seva vinculació amb l'aprenentatge permanent i els requeriments de constant adaptabilitat als llocs de treball, fa necessària potenciar l'accessibilitat i la integració de les estructures dels serveis d'orientació.
En aquest sentit es requereixen estructures estables a nivell local que permetin generar les bases d'un sistema d'orientació que, respectant les especificitats de cada institució i territori, donin coherència i unitat al servei que s'ofereix.
Per tal de poder adaptar-se a aquest nou context, la regulació del Programa preveu:
-Flexibilitat en la intervenció: s'ofereixen un conjunt d'eines per poder desenvolupar l'actuació d'orientació sense cap tipus d'obligatorietat en relació al tipus de recurs, el moment en que cal oferir-lo i la intensitat en la seva aplicació.
Aquesta flexibilitat ha de permetre adaptar l'orientació de forma molt específica a les necessitats de cada persona participant.
-Importància del personal tècnic orientador: aquesta és una figura clau per assolir els objectius previstos en el procés d'orientació.
Atès que es valora com essencial focalitzar la seva funció exclusivament en aspectes tècnics relatius al contingut de la pròpia orientació, es dóna la possibilitat de contractació de personal de suport que realitzi tasques administratives per alliberar-lo d'aspectes vinculats només a la gestió.
Així mateix i amb la finalitat de reforçar les seves competències tècniques, la normativa preveu accions de formació específica adreçades a la millora professional dels tècnics orientadors d'acord amb les necessitats dels participants de cada territori.
- Suport a la qualitat del servei: aquesta normativa preveu la continuïtat dels projectes aprovats i la seva consolidació mitjançant una pròrroga, sempre i quan s'acreditin els resultats previstos.
En aquest sentit, també es contemplen mecanismes per assegurar l'estabilitat de les persones contractades com a tècnics d'orientació, atès que és considera fonamental l'experiència adquirida pel personal tècnic; aquest és un capital que l'entitat beneficiària ha de preservar i consolidar per assolir un servei de qualitat i uns estàndards d'excel·lència en la seva actuació.
Així mateix, amb l'objectiu de respondre a les necessitats especials de determinades persones participants també es preveu la contractació de recursos i serveis específics de suport a l'orientació.
- Promoció de dinàmiques col·laboratives de l'entitat beneficiària amb el territori i el mercat de treball: les actuacions de coneixement de l'entorn productiu i d'apropament a les empreses, reforcen el vincle de les entitats beneficiàries amb el teixit empresarial del territori i són un element clau que complementa l'orientació entesa des d'una perspectiva integral.
En aquest sentit, amb aquestes actuacions es pretén: consolidar l'arrelament de les entitats beneficiàries al territori, reforçar la tasca del personal tècnic orientador proporcionant-li informació i coneixements actualitzats respecte el mercat de treball local i, alhora, establir instruments per poder apropar la persona participant a la realitat de les empreses.
- Donar resposta a totes les persones treballadores (desocupades i ocupades): segons les dades del nostre mercat de treball, es detecten diferents tipus de persones susceptibles de ser usuàries dels serveis ocupacionals.
L'Ordre preveu poder treballar amb totes elles l'orientació professional, i anar perfilant en cada moment, mitjançant les corresponents resolucions de convocatòria, a qui caldrà donar una especial prioritat.
Així doncs, es pot donar resposta, en primer lloc, a les persones en situació de desocupació, prioritàriament a aquelles que es troben en una situació d'especial vulnerabilitat; en segon lloc, a aquelles persones inactives que, no tenen feina malgrat necessitar-la, l'han deixat de buscar perquè tenen poca confiança en trobar-la; i finalment, a aquelles persones treballadores que d'acord amb les condicions precàries del mercat de treball, no han resolt les seves necessitats mínimes o les seves perspectives laborals.
Aquest Programa també podrà ser un recurs ocupacional per a les persones beneficiàries de la Renda Garantida de Ciutadania.
En aquest sentit, d'acord amb un context socioeconòmic en constant transformació i incertesa, es considera que l'orientació és un procés que ha de ser constant al llarg de la vida ja que permet a les persones desenvolupar-se com a individus i ciutadans en totes les seves dimensions i fomenta la seva inclusió i l'equitat social.
Vista la Llei 19/2014, de 29 de desembre, de transparència, accés a la informació publica i bon govern;
Vista la Llei 13/2015, de 9 de juliol, d'ordenació del sistema d'Ocupació i del Servei Públic d'Ocupació de Catalunya;
Vista la Llei 17/2015, de 21 de juliol, d'igualtat efectiva de dones i homes;
Vista la Llei 11/2014, de 10 d'octubre, per a garantir els drets de lesbianes, gais, bisexuals, transgèneres i intersexuals i per eradicar l'homofòbia, la bifòbia i la transfòbia;
Vista la Llei 26/2015, de 28 de juliol, de modificació del sistema de protecció a la infància i l'adolescència;
Vist l'Acord GOV/85/2016, de 28 de juny, pel qual s'aprova la modificació del model tipus de bases reguladores aprovat per l'Acord GOV/110/2014, de 22 de juliol, pel qual s'aprova el model tipus de bases reguladores dels procediments per a la concessió de subvencions en règim de concurrència competitiva, tramitats per l'Administració de la Generalitat i el seu sector públic, i se n'aprova el text íntegre;
Vista l'Ordre ECO/172/2015, de 3 de juny, sobre les formes de justificació de subvencions;
Vistos els informes de l'Àrea Jurídica de Treball i Relacions Laborals i de la Intervenció Delegada, havent-ne informat prèviament al Consell de Direcció del Servei Públic d'Ocupació de Catalunya, a proposta de la persona titular de la Direcció del Servei Públic d'Ocupació de Catalunya i en ús de les facultats que em són conferides d'acord amb l'article 27.e.bis) de la Llei 13/2015, del 9 de juliol, d'ordenació del sistema d'Ocupació i del Servei Públic d'Ocupació de Catalunya i l'article 12 de la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya;
Aprovar les bases reguladores per a la concessió de subvencions del Programa UBICAT.
Les bases reguladores es detallen en l'annex 1.
Aquesta Ordre de bases s'entendrà automàticament modificada per la normativa comunitària, estatal o autonòmica que amb posterioritat a la seva entrada en vigor es pugui promulgar.
Les referències a la normativa de concreta aplicació, s'entendrà feta per remissió a la normativa que les pugui substituir en el futur.
S'autoritza a la persona titular de la Direcció del Servei Públic d'Ocupació de Catalunya a dictar les resolucions de convocatòria corresponents i les disposicions que consideri oportunes per al desenvolupament d'aquesta Ordre.
L'òrgan competent durà a terme un estudi d'impacte sobre els resultats derivats de les subvencions a les quals sigui d'aplicació aquesta Ordre i d'acord amb els objectius previstos per aquest Programa.
Les subvencions atorgades d'acord amb la disposició que deroga aquesta Ordre es continuaran regint per les bases reguladores a l'empara de les quals es van atorgar.
Queda derogada l'Ordre TSF/220/2017, de 22 de setembre, per la qual s'aproven les bases reguladores per a la concessió de subvencions per a la realització del Programa UBICAT, d'acompanyament a la inserció i suport ocupacional per a la inclusió social.
L'objecte d'aquestes bases és regular la concessió de subvencions del Programa UBICAT per a la realització de projectes que desenvolupin actuacions d'orientació, acompanyament a la inserció i suport ocupacional de les persones desocupades, inactives o persones treballadores, preferentment, aquelles que es troben en una situació de precarietat laboral.
2.1 Les actuacions ocupacionals que es subvencionaran per donar compliment a l'objecte del Programa són:
2.2 Les actuacions previstes a l'apartat anterior s'hauran de desenvolupar d'acord amb el que s'estableix a la base 5 de l'annex 1 d'aquesta Ordre.
Als efectes d'aquesta Ordre les actuacions subvencionables a) b) i c) pertanyen respectivament a les mesures d'orientació, prospecció i assistència tècnica.
Podran ser entitats beneficiàries per a les actuacions indicades a la base 5 de l'annex 1 d'aquesta Ordre, les entitats locals següents:
a) Els ajuntaments o els seus organismes autònoms o les entitats amb competència en matèria de polítiques actives d'ocupació, desenvolupament local i de promoció de l'ocupació, dependents o vinculades a aquells, corresponents als municipis de més de 30.000 habitants en la demarcació de Barcelona; de més de 25.000 habitants en la demarcació de Girona; de més de 30.000 habitants en la demarcació Tarragona i de més de 12.000 habitants en la demarcació de Lleida i i de més de 20.000 habitants en la demarcació de Terres de l'Ebre.
b) Les entitats jurídiques de creació voluntària, constituïdes d'acord amb la normativa de règim local vigent a Catalunya, d'àmbit supramunicipal amb participació majoritària per part d'administracions públiques i competències contrastades en polítiques actives d'ocupació, promoció de l'ocupació i desenvolupament local, que abastin un territori de més de 8.000 habitants.
c) Les entitats locals que abastin un territori d'intervenció supralocal de més de 30.000 habitants a les demarcacions de Barcelona, Girona, i Tarragona, i de més de 20.000 habitants a les demarcacions de Lleida i Terres de l'Ebre i que presentin un document de planificació estratègica en l'àmbit de l'ocupació i el desenvolupament local concertat amb altres agents del territori objecte d'actuació.
La resolució de convocatòria indicarà la data de referència que s'ha tingut en compte per determinar el nombre d'habitants dels municipis i les entitats que podran ser beneficiàries.
Requisits per obtenir la condició d'entitat beneficiaria
4.1 Per obtenir la condició de beneficiàries de les subvencions, les entitats sol·licitants han de complir els requisits i les condicions generals establerts a l'article 13 de la Llei 38/2003, de 17 de novembre, general de subvencions, i els que es determinen tot seguit:
a) Presentar declaració sobre si s'han demanat i/o s'han obtingut altres ajuts públics o privats per a la mateixa activitat, fent constar la relació detallada amb l'entitat concedent i la quantitat sol·licitada i/o obtinguda, per tal d'informar sobre la concurrència d'ajuts per la mateixa activitat.
b) Complir la normativa sobre propietat intel·lectual, en cas de realitzar l'activitat objecte de la subvenció utilitzant qualsevol element susceptible de generar drets d'autor.
c) En cas d'entitats sense ànim de lucre, estar legalment constituïdes i inscrites en el registre corresponent.
d) Complir amb la quota legal de reserva de llocs de treball en la plantilla de l'empresa prevista a l'article 42.1 del Text refós de la Llei general de les persones amb discapacitat i de la seva inclusió social, aprovat pel Reial decret legislatiu 1/2013, de 29 de novembre, o amb les mesures alternatives de caràcter excepcional previstes pel Reial decret 364/2005, de 8 d'abril, i pel Decret 86/2015, de 2 de juny, sobre l'aplicació de la quota de reserva del 2% a favor de persones amb discapacitat en empreses de 50 o més persones treballadores i de les mesures alternatives de caràcter excepcional al seu compliment.
e) Complir amb l'obligació d'indicar, d'acord amb els agents socials, els mitjans que utilitzen per a prevenir i detectar casos d'assetjament sexual i d'assetjament per raó de sexe i d'intervenir-hi en llurs centres de treball, de conformitat amb l'article 29 de la Llei 5/2008, de 24 d'abril, del dret de les dones a eradicar la violència masclista, per aquelles entitats beneficiàries que siguin empreses amb 25 o més persones treballadores, i també d'acord amb el que indica l'article 48 de la Llei Orgànica 3/2007, de 22 de març, per la igualtat efectiva de dones i homes, referit a les mesures específiques per a la prevenció de l'assetjament sexual i per raó de sexe en el treball.
f) Complir els requisits establerts als articles 32.1, 32.3 i 36.4 de la Llei 1/1998, de 7 de gener, de política lingüística.
g) En cas d'associacions i fundacions ja constituïdes subjectes a les disposicions del Codi civil de Catalunya, disposar dels estatus adaptats i inscrits abans del 31 de desembre de 2012, d'acord amb la disposició transitòria primera de la Llei 4/2008, del llibre tercer del Codi civil de Catalunya, relatiu a les persones jurídiques, modificada per la Llei 5/2011, de 19 de juliol i haver elaborat els comptes anuals i fer-los accessibles al públic d'acord amb l'article 322.15 de la Llei 4/2008, de 24 d'abril, del llibre tercer del Codi civil.
h) En cas de fundacions, a més del punt anterior, han de complir el deure de presentar els comptes anuals davant el protectorat, d'acord amb l'article 336.3 del llibre tercer del Codi civil de Catalunya, aprovat per la Llei 4/2008, de 24 d'abril.
i) No haver estat sancionades amb la sanció accessòria de pèrdua o exclusió a l'accés d'ajudes, bonificacions i beneficis derivats de l'aplicació dels programes d'ocupació o formació professional per a l'ocupació prevista en l'article 46 i 46 bis del Reial decret Legislatiu 5/2000, de 4 d'agost pel qual s'aprova el Text refós de la Llei sobre infraccions i sancions de l'Ordre social sempre i quan la sanció sigui ferma i vigent.
j) Disposar de l'acord del Ple, o certificació de l'acord de l'òrgan que resulti competent per l'aprovació del projecte i de la sol·licitud de subvenció.
k) Disposar del certificat del/de la secretari/ària i/o interventor/a de l'administració local on es fa constar la disposició pressupostària per al finançament de la part de l'acció finançada directament pel sol·licitant, amb indicació de les partides pressupostàries corresponents.
l) Si escau, disposar de l'acord o acords municipals pels quals es decideix la creació de l'entitat i els estatuts i/o altres documents fundacionals, i les seves modificacions.
m) Estar al corrent de pagament de les obligacions tributàries amb l'Estat i amb la Generalitat de Catalunya i les obligacions davant la Tresoreria General de la Seguretat Social.
n) Complir amb l'obligació establerta en l'article 11 de la Llei 17/2015, del 21 de juliol, d'igualtat efectiva de dones i homes de no haver estat sancionades amb sancions greus o molt greus o condemnades perquè han exercit o tolerat pràctiques laborals considerades discriminatòries per raó de sexe o de gènere, sancionades per resolució administrativa ferma o condemnades per sentència judicial ferma, sempre i quan la sanció sigui vigent.
o) Disposar d'un sistema d'organització i de gestió de la prevenció, d'acord amb la Llei 31/1995, de 8 de novembre, de prevenció de riscos laborals, i el Reial decret 39/1997, de 17 de gener, pel qual s'aprova el Reglament dels serveis de prevenció.
p) Complir amb l'obligació de respectar la igualtat de tracte i d'oportunitats en l'àmbit laboral i, amb aquesta finalitat adoptar mesures destinades a evitar qualsevol tipus de discriminació laboral entre dones i homes.
En el cas de les empreses incloses en els apartats 2, 3 i 4 de l'article 45 de la Llei orgànica 3/2007, de 22 de març, per la igualtat efectiva entre homes i dones hauran d'elaborar i aplicar amb caràcter obligatori un Pla d'Igualtat.
En el cas dels ens locals, tal i com estableix l'article 15 de la Llei 17/2015, del 21 de juliol, d'igualtat efectiva de dones i homes, els que tenen òrgans específics de representació del personal a llur servei han d'aprovar un pla d'igualtat d'homes i dones.
q) Respectar el dret d'accessibilitat per a les persones amb discapacitat d'acord amb la Llei 13/2014, de 30 d'octubre, d'accessibilitat.
r) Respectar la normativa vigent en matèria de desenvolupament sostenible.
s) Les entitats sol·licitants de les subvencions s'han d'adherir al codi ètic que figura com a annex 2 a aquestes bases reguladores.
t) Complir amb les obligacions que es determinen en la base 23 de l'annex 1 d'aquesta Ordre.
4.2 El compliment d'aquests requisits s'haurà d'acreditar mitjançant la signatura de les declaracions responsables que inclourà la sol·licitud de la subvenció.
Desenvolupament de les actuacions subvencionables.
5.1 Les actuacions previstes a la base 2 de l'annex 1 d'aquesta Ordre s'hauran de definir i justificar en el projecte presentat per l'entitat beneficiària d'acord amb les necessitats de les persones que caldrà atendre en territori objecte d'actuació i es desenvoluparan d'acord amb els següents apartats:
Actuació que consistirà en un procés d'orientació, assessorament i informació amb l'objectiu que cada persona participant assoleixi un coneixement i desenvolupament de les seves potencialitats i competències amb la finalitat d'aconseguir una presa de decisions adient per a la seva integració personal, educativa, social i, principalment, per a la inserció laboral.
D'acord amb aquest objectiu, el personal tècnic conjuntament amb la persona participant dissenyarà un full de ruta personalitzat que consistirà en un conjunt de sessions per treballar l'anàlisi de la seva ocupabilitat, l'autoconeixement i apoderament, la gestió de les emocions, el descobriment de fortaleses i preferències professionals, la potenciació de l'autonomia, el desenvolupament de competències i la motivació envers la recerca de feina i el coneixement general del món laboral, entre d'altres aspectes.
En el cas que sigui necessari, les entitats beneficiàries han de procurar la continuïtat de les persones participants més allà de l'execució del Programa amb la finalitat d'assolir el que està previst a l'itinerari o full de ruta.
Visió integral de l'orientació: necessitat de coordinació i complementarietat amb els agents especialitzats del territori.
Atès que l'ocupabilitat té una dimensió multifactorial, serà necessari que l'actuació d'orientació es realitzi amb una perspectiva integral on es tingui en compte el conjunt de variables de la persona participant que condicionen la seva inserció sociolaboral.
En el projecte presentat caldrà identificar quins són els serveis i recursos complementaris del territori, propis o aliens, que contribueixen a l'assoliment dels objectius plantejats d'acord amb aquesta perspectiva integral de l'ocupabilitat i la inserció sociolaboral.
Aquests agents poden ser, entre d'altres, Serveis Socials, centres de salut, entitats especialitzades en l'atenció de col·lectius o agents ocupacionals específics.
Quan sigui necessària la coordinació i/o complementarietat amb aquests agents del territori en el procés d'acompanyament de les persones participants, caldrà definir i acreditar el marc d'aquesta complementarietat i els mecanismes de coordinació en el projecte presentat.
La persona tècnica d'orientació i acompanyament.
El personal tècnic d'orientació i acompanyament es defineix com a una figura clau per assolir els objectius previstos en el procés d'orientació.
Aquesta actuació la portarà a terme el personal tècnic que, preferentment, ha de disposar d'una titulació universitària de grau o llicenciatura en psicologia, pedagogia, psicopedagogia o un cicle formatiu de grau superior en integració social, mediació comunicativa o promoció de la igualtat de gènere.
En qualsevol cas, el personal tècnic haurà de tenir un mínim de 2 anys d'experiència acreditada en actuacions d'orientació.
L'entitat beneficiària serà la responsable de la comprovació de compliment d'aquests requisits, haurà de custodiar la documentació que així ho acrediti i comunicarà al Servei Públic d'Ocupació de Catalunya les dades de la persona tècnica d'orientació i acompanyament mitjançant una declaració responsable, segons model normalitzat.
La funció de la persona tècnica serà dissenyar l'itinerari individualitzat o full de ruta i fer un seguiment i acompanyament individualitzat fins l'assoliment dels objectius acordats amb cada participant.
El personal tècnic d'orientació i acompanyament ha de ser personal propi de l'entitat beneficiària o contractat ad hoc pel Programa, mitjançant la modalitat contractual més adient, d'acord amb la normativa laboral vigent i el conveni col·lectiu d'aplicació.
L'aprovació de la pròrroga del projecte podrà suposar la pròrroga del contracte del personal tècnic orientador o el manteniment de la seva relació laboral amb l'entitat beneficiària associada a la continuïtat del projecte.
Contingut de les sessions d'orientació i metodologia.
L'entitat beneficiària haurà de dissenyar la metodologia que consideri més adequada per atendre a les persones a les quals s'adreci el projecte presentat, fent especial èmfasi en el contingut, distribució i durada prevista de les sessions individuals i grupals que preveu dur a terme.
Les accions d'orientació sociolaboral poden desenvolupar, entre d'altres, els següents continguts:
- Balanç competencial de la persona participant, autoconeixement, definició d'objectius professionals, descobriment i potenciació de les motivacions i fortaleses i propostes de millora.
-Estratègies de millora i/o canvi professional: desenvolupament d'eines i recursos per entrenar competències pel creixement professional, el canvi d'ocupació o sector.
-Desenvolupament competencial: càpsules específiques adaptades a les necessitats de cada persona, vinculades amb la millora de les competències (bàsiques, tècniques i transversals).
-Eines de recerca de feina: dotar a la persona participant de les eines necessàries per fer una recerca activa de feina (estratègies per fer el currículum, la carta de presentació i d'autocandidatura, el portafoli professional, ús de noves tecnologies...).
-Canals de recerca de feina: proporcionar un coneixement de les característiques, avantatges i inconvenients dels diferents canals de recerca de feina en relació a l'objectiu de cada persona.
Capacitació per a l'ús efectiu d'aquests canals.
-Recursos per afrontar un procés de selecció: desenvolupar les competències necessàries per superar amb èxit un procés de selecció i una entrevista de feina.
-Capacitació digital: adquisició de competències vinculades amb les noves tecnologies necessàries pel mercat de treball i/o la vida quotidiana.
-Coneixement del mercat de treball: informar sobre els principals sectors econòmics i oportunitats professionals del territori, i proporcionar els coneixements necessaris vinculats a la legislació laboral, nòmines, drets i deures.
- Activitats comunitàries: enfortir el paper social de la persona participant en la dimensió comunitària i de ciutadania activa mitjançant la seva participació en activitats de caràcter cívic, social, cultural, i d'enfortiment dels vincles amb la societat.
Aquesta acció és especial recomanable quan el projecte s'adreci a persones en risc d'exclusió social.
-Altres accions, activitats o càpsules, degudament justificades en el projecte presentat per l'entitat, d'acord amb metodologies o recursos innovadors que serveixin per assolir objectius marcats en el corresponent itinerari individualitzat.
Les accions d'orientació podran contemplar diferents fases: la de rebuda o acollida al Programa, la diagnosi de la persona participant, la definició d'objectius i pla de millora, el suport a la recerca de feina, el suport i seguiment a la inserció, entre d'altres.
Atès que l'orientació ha de ser una activitat dinàmica aquestes possibles fases es poden executar segons convingui i anar reformulant d'acord amb les necessitats de cada participant.
Les sessions d'orientació que configurin el full de ruta podran ser individuals o grupals depenent de la temàtica que es treballi i de la tipologia de les persones destinatàries que vulgui abordar el projecte presentat.
Tant una metodologia com altra han de generar un espai que afavoreixi la presa de consciència de la persona participant, el balanç de les seves pròpies possibilitats, així com el coneixement del mercat per poder interaccionar-hi.
En les accions individuals és important que s'estableixi una relació de confiança que afavoreixi un espai en què es puguin detectar motivacions, actituds, problemes, inquietuds, un espai per escoltar, orientar i acompanyar per a prendre decisions.
Requereix per tant, un espai físic de privacitat en un ambient tranquil i distès.
En les accions grupals han de potenciar l'acompanyament d'un grup de persones participants amb la finalitat d'obrir un espai de comunicació, conversa i orientació grupal, on qui participa pugui tenir la possibilitat d'analitzar, revisar i dialogar de forma conjunta la temàtica de l'acció.
També és un espai on es podran tractar les inquietuds, compartir experiències, preocupacions, i, mitjançant la força del grup, millorar la motivació i els resultats a l'hora de cercar feina, fomentant la reflexió i la convivència social.
El nombre de participants en les accions grupals s'hauran d'adaptar a les accions i les especials necessitats de les persones assistents.
La regularitat de les sessions d'orientació vindrà marcada per les necessitats de la persona participant.
Totes les accions que hagi rebut la persona participant quedaran registrades en el seu itinerari.
D'acord amb metodologia prevista, si l'entitat no disposa dels recursos necessaris per executar alguna de les accions o activitats d'orientació, podrà contractar els serveis d'una entitat o persona experta que, en cap cas, no podrà substituir la tasca del personal tècnic d'orientació.
En qualsevol cas, l'entitat beneficiària sempre serà la responsable de l'itinerari individual de cada persona i de l'execució total de l'activitat d'orientació.
Així mateix, si fos necessari l'entitat beneficiària podrà contractar eines de suport específic a l'orientació amb l'objectiu de donar resposta a les necessitats especials de determinades persones mitjançant activitats, recursos i productes per facilitar la seva integració, autonomia i participació en el Programa.
Aquestes eines poden ser de suport tècnic en àmbits com: la interpretació en llengua de signes, transcripció escrita en pantalla o altres recursos i adaptacions tècniques especialitzades.
Es podran contractar o realitzar en col·laboració amb altres entitats públiques o privades i caldrà prioritzar els agents especialitzats del territori.
Aquesta actuació té com objectiu facilitar recursos a les persones participants per assolir els objectius definits en els seus fulls de ruta, dotar al personal tècnic d'informació i eines per implementar la seva tasca i establir dinàmiques col·laboratives amb el teixit productiu del territori.
L'entitat beneficiària podrà desenvolupar aquestes actuacions amb la contractació de personal tècnic o amb personal tècnic propi.
També mitjançant la contractació de serveis externs amb la limitació prevista en la base 9 d'aquesta Ordre.
Aquestes actuacions, s'hauran de concretar en la memòria del projecte mitjançant la descripció dels objectius i el pla de treball previst.
Així mateix, s'haurà de contextualitzar i justificar la complementarietat d'aquestes actuacions amb altres estratègies de prospecció i coneixement de l'entorn productiu que l'entitat beneficiària realitza en el marc d'altres programes.
2.1 Accions de suport al personal orientador i d'acompanyament.
Aquestes accions tenen per objecte proporcionar informació relativa al mercat de treball i les seves tendències per complementar a la tasca del personal orientador i generar dinàmiques col·laboratives entre l'entitat beneficiària i el teixit productiu del seu territori.
2.2 Accions adreçades a les persones participants.
Aquestes accions tenen per objecte promoure la inserció sociolaboral de les persones participants mitjançant el coneixement dels perfils professionals més demandats, el contacte directe amb els sectors productius i l'apropament al funcionament, cultura i estructura de les empreses.
L'objectiu d'aquesta actuació és contribuir a perfeccionar les competències (coneixements, habilitats i aptituds) del personal tècnic que ha d'executar el projecte presentat, atesa la importància de la seva professionalització i capacitació per a la qualitat de la prestació del servei i l'obtenció de millors resultats.
Aquesta actuació és optativa, si l'entitat beneficiària preveu la seva realització caldrà que ho faci constar tant en el formulari de sol·licitud com en la memòria tècnica del projecte.
En aquest projecte l'entitat beneficiària haurà de definir un pla de capacitació adaptat a les necessitats del perfil tècnic que executarà el Programa i d'acord amb la metodologia i accions proposades.
La unitat competent podrà aprovar totalment o parcialment o denegar les accions de capacitació en funció de la valoració tècnica de la proposta.
No obstant, amb caràcter excepcional, si durant l'execució del projecte es detecta la necessitat de modificar aquest pla de capacitació, l'entitat beneficiària haurà de sol·licitar-ho a la unitat competent amb identificació de les modificacions proposades, en aquest cas, la unitat gestora haurà d'autoritzar-les de manera expressa.
El pla de capacitació del personal tècnic podrà tenir un disseny modular i no podrà superar 25 hores de durada.
La seva impartició haurà de realitzar-se, preferentment dins dels primers 6 mesos d'execució del projecte, sempre durant la jornada laboral i la seva modalitat haurà de ser presencial.
Tenint en compte l'especificitat d'aquesta formació, l'entitat beneficiària haurà de contractar la seva execució a una persona docent externa o a una entitat pública o privada amb l'import i limitació màxims que s'estableixen a l'apartat c) la base 8 d'aquesta Ordre.
Aquesta contractació s'haurà de regular d'acord amb el que disposi la normativa vigent sobre contractació en el sector públic i/o normativa reguladora de subvencions.
5.2 L'assistència i participació en les actuacions previstes als apartats a) i b) d'aquesta Ordre podrà comportar la percepció d'ajuts de transport i incentius per a què la persona participant pugui cobrir les despeses que li poden ocasionar l'haver de desplaçar-se a l'entitat on està sent orientat o, fins i tot, poder conciliar la cura d'infants o familiars amb l'assistència a les diferents actuacions.
Les entitats beneficiàries es consideraran entitats col·laboradores del Servei Públic d'Ocupació de Catalunya als efectes de la gestió i el pagament dels ajuts de transport i incentius a les persones participants que els abonarà sempre que compleixin amb els requisits d'assistència i participació en aquestes dues actuacions.
En aquest sentit, es formalitzarà amb el Servei Públic d'Ocupació de Catalunya el corresponent conveni de col·laboració d'acord amb el que preveu l'article 16 de la Llei 38/2003, de 17 de novembre, en el qual s'establirà l'abast i el contingut de les tasques a realitzar per les entitats beneficiàries, segons model normalitzat.
Aquests ajuts de transport i incentius no tenen un caràcter universal.
Les condicions i procediment de gestió en el seu abonament a les persones participants, així com els requisits són els següents:
- La seva percepció estarà condicionada a l'assistència efectiva i acreditada a les actuacions previstes per a cada participant.
La persona participant no hi tindrà dret a percebre cap ajut de transport i/o incentiu pels dies no assistits.
- En el cas de l'ajut de transport l'entitat beneficiària comprovarà que la persona participant susceptible de percebre'l viu en un municipi diferent del municipi on realitzen les actuacions previstes al Programa.
Excepcionalment es podrà ampliar a persones participants que visquin al mateix municipi que es trobin en una situació de vulnerabilitat econòmica, social o laboral.
- En el cas de l'incentiu, l'entitat beneficiària només abonarà aquesta quantia a les persones participants que es troben una situació de vulnerabilitat econòmica, social o laboral.
Es podrà tenir en compte els informes de Serveis Socials o altres instàncies que puguin acreditar les diferents situacions de vulnerabilitat que justifiquin la seva percepció.
- En qualsevol cas, l'ajut de transport i l'incentiu s'han d'abonar mentre la persona està participant en el Programa i dins del període d'execució del mateix.
- Es compatible la percepció simultània de l'ajut de transport i l'incentiu per una mateixa persona i per una mateixa sessió.
6.1 Podran ser destinatàries d'aquest Programa les persones en situació de desocupació, les persones inactives i les persones treballadores que es troben en una situació de precarietat laboral.
Als efectes d'aquesta Ordre les persones inactives són aquelles que no estan treballant, tot i que desitgen fer-ho i estan disponibles.
Son considerades inactives al no buscar activament feina, per motius de desànim o a causa d'altres impediments, com tenir al seu càrrec infants o familiars o persones amb alguna discapacitat física, amb mobilitat reduïda o amb discapacitat visual o auditiva.
També, per aquest Programa, seran destinatàries, les persones treballadores, preferentment les que es troben en situació de precarietat laboral, enteses com aquelles que malgrat estar ocupades tenen una inestabilitat o incertesa respecte la seva continuïtat en el seu lloc de treball, unes condicions laborals deficitàries, insuficiència d'ingressos, reducció (o inexistència) de protecció per desocupació i beneficis socials i, sovint, desenvolupen treballs poc qualificats.
6.2 En les corresponents resolucions de convocatòria s'indicaran, si escau, els col·lectius que caldrà prioritzar.
També es podrà preveure el nombre o percentatge obligatori de participants a atendre pertanyents a aquests col·lectius respecte del nombre de participants mínims atorgats.
6.3 Les entitats beneficiàries atendran les persones demandants d'ocupació de l'àmbit territorial que hagin definit a la sol·licitud.
Derivació, selecció i participació de les persones en el Programa
7.1 Les persones que participaran en el Programa podran ser derivades per l'Oficina de Treball o provenir de la borsa pròpia de l'entitat beneficiària.
En el cas que la corresponent convocatòria determini la participació en el Programa de col·lectius específics, l'Oficina de treball, prèvia comprovació de compliment dels requisits, podrà derivar aquestes persones a sol·licitud de l'entitat beneficiària.
7.2 L'entitat beneficiària també podrà establir mecanismes de derivació de participants al Programa amb altres entitats.
A aquest efecte, les entitats beneficiàries podran subscriure acords o convenis amb altres entitats locals i amb entitats públiques i privades.
En cas que es formalitzin acords o convenis, aquests hauran d'incloure la identificació de les parts, els compromisos entre ambdues entitats, la descripció específica de la col·laboració i la constància expressa que no hi ha cap intercanvi econòmic.
7.3 En el procés de derivació i participació s'haurà de garantir la igualtat d'oportunitats i la no discriminació en l'accés de les persones participants a aquest Programa, sobretot pel que fa a la no-discriminació per raó de gènere, d'orientació sexual, d'identitat de gènere o d'expressió de gènere.
7.4 L'entitat beneficiària serà la responsable de la comprovació dels requisits de les persones preseleccionades en relació als col·lectius que es poden prioritzar en la corresponent resolució de convocatòria.
No obstant, podrà demanar a l'Oficina de Treball la comprovació d'alguns requisits específics, el temps de permanència en situació desocupació, càrregues familiars o altres en funció del que determini la resolució de convocatòria.
7.5 L'entitat beneficiària, d'acord amb la informació disponible en l'aplicació GALILEU ( https://galileu.oficinadetreball.gencat.cat/ ), adreçarà a l'Oficina de Treball les persones preseleccionades procedents de borses pròpies o d'altres entitats del territori que no estiguin inscrites en l'Oficina de Treball o la seva demanda d'ocupació no estigui activa per tal que s'inscriguin o regularitzin la seva demanda.
7.6 Es considerarà participant del Programa la persona que hagi rebut el nombre mínim d'hores d'orientació que s'estableixi en la corresponent resolució de convocatòria.
8.1 Les quanties a subvencionar per a les actuacions previstes a la base 2 de l'annex 1 d'aquesta Ordre són les següents:
a) Per a l'actuació d'orientació sociolaboral s'estableix un import màxim calculat sobre la base de la quantia equivalent al cost d'una persona tècnica orientadora ajustat al període d'execució del Programa, incrementat en un 10 per cent per altres despeses directes i un 15 per cent per despeses indirectes.
b) Per a les actuacions de coneixement de l'entorn productiu i d'apropament a les empreses, s'estableix un import màxim calculat sobre la base de la quantia equivalent al cost d'una persona tècnica, ajustat al període d'execució del Programa, incrementat en un 20 per cent en concepte d'altres despeses directes i en un 15 per cent en concepte de despeses indirectes.
c) Per a recursos per a la capacitació al personal tècnic, s'estableix un import màxim equivalent al 5 per cent de la quantia atorgada per a l'actuació d'orientació sociolaboral, amb una limitació de 3.000 euros per projecte.
Els imports màxims dels apartats a) i b) d'aquesta base i les ràtios corresponents es publicaran en la resolució de convocatòria.
8.2 Per als ajuts de transport i incentius destinats a la persona participant condicionats a la seva assistència i participació s'estableix un import màxim equivalent al 14 per cent de la quantia atorgada per a les actuacions d'orientació sociolaboral.
La resolució de convocatòria determinarà:
- El mòdul de l'ajut per transport que es prendrà com a referència, per a totes les demarcacions i d'acord amb la zonificació establerta per l'Autoritat Territorial de Mobilitat corresponent.
- En el cas dels incentius, la quantia diària que podrà percebre la persona participants d'acord amb el que s'estableix en la base 5.2 de l'annex 1 d'aquesta Ordre.
8.3 En cas que el cost final efectiu de l'activitat subvencionada sigui inferior al cost inicialment pressupostat, la despesa mínima, realitzada i justificada, de l'activitat subvencionada exigible per poder considerar acomplert l'objecte i la finalitat de la subvenció serà del 35% de l'import total atorgat.
L'incompliment d'aquesta despesa mínima establerta, comportarà la revocació total de la subvenció atorgada.
8.4 Els criteris que es tindran en compte per determinar la quantia de les subvencions són el cost del projecte, els altres ajuts rebuts, la puntuació obtinguda pels criteris de valoració i les disponibilitats pressupostàries.
En cap cas, l'import de les subvencions concedides no pot ser d'una quantia que, aïlladament o en concurrència amb subvencions d'altres entitats, ajuts, ingressos o recursos, superi el cost de l'activitat a desenvolupar pel beneficiari.
9.1 Es considera despesa subvencionable la que de manera inequívoca respongui a la naturalesa de l'activitat subvencionada, resulti estrictament necessària i es realitzi en el termini i les condicions que determinin aquestes bases, així com les que puguin preveure les corresponents convocatòries.
9.2 En el cas que la resolució de convocatòria prevegi actuacions amb justificació mitjançant Compte justificatiu amb certificat interventor/a-secretari/a en el cas d'entitats locals o, opcionalment, Compte justificatiu amb aportació d'informe d'auditor, les despeses subvencionables són les següents:
Actuació d'orientació sociolaboral.
- Despeses directes de personal subvencionables: les retribucions salarials del personal tècnic propi de l'entitat que dugui a terme les tasques d'orientació sociolaboral, d'acord amb el conveni col·lectiu d'aplicació, i les quotes de la Seguretat Social a càrrec de l'entitat.
- Visites i altres desplaçaments vinculats a l'actuació.
- Material necessari per realitzar l'acompanyament i suport.
- Accions de difusió i sensibilització (publicitat).
El total de les altres despeses directes no podrà superar el 10% calculat sobre les despeses directes de personal correctament verificades.
El total de despeses indirectes subvencionables no podrà superar el 15% les despeses directes de personal correctament verificades.
- Despeses derivades de la subcontractació de les accions d'orientació sociolaboral, amb les limitacions previstes en la base 19 de l'annex 1 d'aquesta Ordre.
Actuació de coneixement de l'entorn productiu i d'apropament a les empreses.
- Despeses directes: les retribucions salarials del personal propi de l'entitat que realitzi les tasques previstes en aquesta actuació, d'acord amb el conveni col·lectiu d'aplicació, i les quotes de Seguretat Social a càrrec de l'entitat.
- Altres despeses directes subvencionables: despeses de contractació vinculades a visites i desplaçaments, i altres despeses necessàries per al desenvolupament d'aquesta actuació, amb una limitació del 20% sobre les despeses directes de personal correctament verificades.
El total de despeses indirectes subvencionables no podrà superar el 15% de les despeses directes de personal correctament verificades.
Actuació de recursos per a la capacitació del personal tècnic.
Despeses de contractació: seran subvencionables les despeses de contractació de persones físiques o jurídiques per a realització de les accions de capacitació.
Seran subvencionables els desplaçaments realitzats per les persones participants necessaris per a l'assistència i participació en les actuacions a) i b) de la base 5 de l'annex 1 d'aquesta Ordre, d'acord amb el corresponent conveni de col·laboració, en funció del mòdul que fixi la corresponent resolució de convocatòria.
Seran subvencionables els incentius condicionats a l'assistència i participació en les actuacions a) i b) de la base 5 de l'annex 1 d'aquesta Ordre, d'acord amb el corresponent conveni de col·laboració, i segons la quantia fixada en la corresponent resolució de convocatòria.
9.3 Són despeses no subvencionables per ambdues línies, les següents:
- Interessos, recàrrecs i sancions administratives i penals.
- Despeses de procediments legals i judicials.
- Altres impostos indirectes quan siguin susceptibles de recuperació o compensació, ni els impostos personals sobre la renda de les persones beneficiàries.
- Adquisició de mobiliari, equips, vehicles, infraestructures, béns immobles i terrenys, tant si són adquisicions noves com de segona mà.
Només es podran subvencionar les amortitzacions d'aquests béns quan compleixin els requisits establerts per a les amortitzacions.
- Despeses de transaccions financeres.
- Comissions i pèrdues de canvi i d'altres despeses purament financeres, com ara, comissions per manteniment de comptes o transferències.
- Aquelles despeses justificades amb factures de data anterior o posterior en més d'un mes a l'inici o finalització de l'actuació atorgada, llevat de la factura de la persona auditora quan la justificació es presenti segons la modalitat de compte justificatiu amb informe d'una persona auditora.
- Les prestacions en espècies, les dietes per viatges, allotjament i manutenció, així com la resta de percepcions extrasalarials diferents de les establertes com a subvencionables.
- Els complements o plusos salarials (antiguitat, coneixements especials, complements de lloc de treball, complements en funció del resultat de l'empresa, complements quantitat i qualitat no seran subvencionables, excepte que es trobin fixats en el conveni col·lectiu o en el contracte de la persona treballadora.
9.4 Criteris d'imputació de les despeses
S'accepta la imputació de pagaments en efectiu per un import inferior a 2.500,00 euros (IVA inclòs) respecte el total de subvenció correctament justificat.
Serà subvencionable l'import de l'IVA efectivament suportat i no recuperable.
Les entitats beneficiàries hauran de declarar la situació en què es troben respecte aquest impost.
En cas que estiguin subjectes a règim de prorrata general o especial, només es podran imputar el percentatge que legalment els correspon.
Les despeses de lloguer de locals es justificaran mitjançant les corresponents factures de proveïdors.
La seva imputació es farà d'acord amb el temps d'utilització i l'espai utilitzat en el cas de locals o bé persones usuàries, en el cas d'equipaments.
L'entitat beneficiària ha de disposar dels documents justificatius següents:
- Contracte de lloguer per a la verificació de les condicions firmades.
- Extracte bancari o els rebuts acreditatius del pagament.
- Detall dels càlculs efectuats per a la determinació de la despesa imputable.
Si el lloguer fa referència a locals, també s'ha de disposar dels documents següents:
- En relació a l' IVA: model trimestral 303 i model anual 390.
- En relació a l'IRPF: model trimestral 115 i model anual 180.
- Si hi ha exempció pel que fa a l'IVA, caldrà disposar del document d'Hisenda que així ho acrediti.
Igualment si es dóna el cas de no tenir obligació de fer les retencions de l'IRPF.
Tota aquesta documentació restarà a disposició de l'Administració per a accions de verificació i control.
En relació a les despeses de personal (docent, orientadors, directiu, administratiu i de suport), quan aquest estigui suportat per personal propi, l'import a imputar es calcularà tenint en compte les hores realitzades segons temporalització, pel cost per hora de cada persona treballadora (cost/hora).
El cost laboral es calcularà en funció del cost salarial, la seguretat social a càrrec de l'empresa i les hores anuals segons conveni.
Es considerarà cost salarial el salari base brut -que inclou les pagues extraordinàries-, més els complements salarials que es trobin fixats en el conveni col·lectiu o en el contracte de la persona treballadora (llevat de les hores extraordinàries i els pagaments per beneficis).
La resta de conceptes que integren la nòmina no són subvencionables tal com s'esmenta en l'apartat de despeses no subvencionables.
El cost/hora així obtingut, multiplicat pel total d'hores justificades en la temporalització horària per tasca desenvolupada per actuació i persona treballadora permetrà calcular l'import de despeses a imputar/justificar.
9.5 Període d'elegibilitat de les despeses serà des de l'endemà de la notificació de la resolució d'atorgament de la subvenció fins a la data d'acabament del Programa.
En la corresponent resolució de convocatòria s'establirà la data de finalització del Programa.
En el supòsit de l'ajut de transport, que es justifica amb la modalitat de mòduls, no són d'aplicació els punts 9.2, 9.3 i 9.4.
10.1 Les sol·licituds i altres tràmits associats al procediment de concessió de les subvencions i la seva justificació, s'han de presentar segons models normalitzats i seguint les indicacions que estaran disponibles a l'espai Tràmits de la Seu electrònica de la Generalitat de Catalunya ( http://web.gencat.cat/ca/tramits ), concretament buscant el tràmit "Programa UBICAT" en el cercador de Tràmits gencat.
També es pot trobar informació a la pàgina web del Servei Públic d'Ocupació de Catalunya ( http://serveiocupacio.gencat.cat/ca/inici/ ).
Les corresponents resolucions de convocatòria establiran els terminis de presentació de les sol·licituds i la resta de tràmits associats.
10.2 Les sol·licituds i altres tràmits associats al procediment de concessió de subvencions i la seva justificació, es presentaran exclusivament per mitjans telemàtics, acompanyades de la documentació que preveuen aquestes bases.
10.3 Les persones interessades s'han d'autenticar per fer la resta de transaccions associades al procediment de concessió i justificació dels ajuts per mitjans telemàtics, a través del sistema de signatura electrònica que determini la pròpia Seu electrònica.
10.4 En el supòsit d'interrupció per circumstàncies accidentals del funcionament de la Seu electrònica, i sempre que sigui tècnicament possible, la persona usuària que hi accedeixi ha de visualitzar un missatge en què es comuniqui aquesta circumstància, indicant-li els registres presencials on es pot presentar la documentació alternativament i informant dels efectes d'aquesta interrupció del funcionament en el còmput dels terminis.
No obstant, quan no sigui tècnicament possible que la persona usuària accedeixi a visualitzar el missatge esmentat i es tracti de tràmits que s'han de fer obligatòriament per mitjans telemàtics, si es produeix una interrupció no planificada en el funcionament dels sistemes electrònics durant l'últim dia establert per a la realització del tràmit corresponent, aquest es podrà dur a terme durant els tres dies hàbils consecutius.
Correspon a la persona interessada acreditar aquesta interrupció, aportant el corresponent codi de referència de la incidència oberta, perquè pugui efectuar el tràmit durant l'ampliació del termini.
10.5 La sol·licitud inclourà les declaracions responsables relatives al compliment dels requisits i obligacions recollits en les bases 4 i 23 de l'annex 1 d'aquesta Ordre, així com aquelles derivades de la mateixa presentació.
En aquest sentit, cal tenir en compte el que indica l'article 28.7 de la Llei 39/2015, d'1 d'octubre, que estableix que les persones interessades es responsabilitzen de la veracitat dels documents que presentin.
10.6 La presentació de la sol·licitud de subvenció faculta l'Administració per verificar en qualsevol moment la veracitat de les dades que hi consten o es declaren, i a demanar que s'aporti la documentació complementària que consideri necessària per acreditar les dades que figuren a la sol·licitud.
La inexactitud, falsedat o omissió, de caràcter essencial, en qualsevol dada o document que acompanyi la sol·licitud de subvencions o la documentació corresponent a altres tràmits, o que consti en una declaració responsable, deixen sense efecte aquest tràmit, des del moment en què es coneguin i prèvia audiència a la persona interessada, i, en conseqüència, comporten inadmissió de la sol·licitud de subvenció, sens perjudici que puguin ser causa de revocació de la subvenció, si es coneixen amb posterioritat a la concessió.
10.7 La signatura de la sol·licitud comporta l'autorització al Servei Públic d'Ocupació de Catalunya per obtenir per mitjans electrònics les dades relatives a les obligacions tributàries i de la Seguretat Social.
A més, també es consultarà les dades relatives a la constitució, estatuts i altres documents fundacionals, mitjançant la consulta al Registre d'Entitats, al Registre Mercantil, i al Registre de Cooperatives i Societats Laborals, i a qualsevol altre registre que permeti la interoperabilitat, sempre que aquestes dades estiguin disponibles en els esmentats registres.
En cas que les dades de l'entitat no constin en algun d'aquests registres caldrà aportar la corresponent documentació.
10.8 En cas que sigui necessari consultar en qualsevol moment de la tramitació de la subvenció, a través d'interoperabilitat, dades de terceres persones, caldrà que l'entitat sol·licitant obtingui la corresponent autorització, i en cas de no autoritzar-ho, s'hauran de demanar i presentar els documents acreditatius corresponents.
10.9 La identificació i la signatura electrònica de les persones beneficiàries es faran a través dels sistemes d'identificació i signatura electrònica admesos per la Seu electrònica d'acord amb els criteris establerts a l'Ordre GRI/233/2015, de 20 de juliol, per la qual s'aprova el Protocol d'identificació i signatura electrònica en l'àmbit de l'Administració de la Generalitat de Catalunya.
En tot cas, les persones que presentin sol·licituds es podran identificar i signar electrònicament, mitjançant mecanismes d'identificació i signatura de nivell mitjà de seguretat o de nivell superior.
En el supòsit que l'import total de la subvenció adjudicada superi un total de 60.000 €, es requerirà un nivell alt de seguretat en la identificació i la signatura electrònica, per al tràmit d'acceptació de la subvenció o bé en el tràmit de justificació.
10.10 En les sol·licituds, les entitats beneficiàries han de determinar el nombre de persones participants en el projecte.
Serà en la corresponent resolució de convocatòria on s'establirà el nombre màxim i mínim de persones participants que aquestes entitats poden sol·licitar, que serà en funció del nombre d'habitants de l'àmbit territorial del projecte que hagin definit en la sol·licitud de subvenció.
Documentació a presentar amb la sol·licitud.
11.1 Amb les sol·licituds s'ha d'adjuntar la documentació que a continuació es relaciona:
a) Memòria tècnica del projecte que haurà d'incloure l'experiència de l'entitat beneficiària en l'àmbit de l'orientació i l'acompanyament a la inserció, els recursos disponibles per a la seva execució, la justificació de la necessitat del projecte i el desenvolupament detallat de les actuacions previstes.
En cas de pròrroga les entitats beneficiàries hauran de presentar un Informe d'execució, que substituirà la memòria tècnica del projecte, el qual haurà d'incloure un resum de la descripció del projecte que es vol prorrogar, explicació de les actuacions executades i justificació dels canvis o millores proposats.
Aquest informe recollirà les actuacions executades i resultats obtinguts fins la data de publicació de la nova convocatòria.
b) Memòria econòmica en la qual figurin el detall del càlcul de la quantia sol·licitada per justificació amb mòduls o import màxim de cadascuna de les actuacions, segons el model normalitzat.
c) En el cas de les entitats beneficiàries definides a la base 3.1 c) de l'annex 1 de l'Ordre, caldrà que s'adjunti un document de planificació estratègica en l'àmbit de l'ocupació i el desenvolupament local concertat amb altres agents del territori objecte d'actuació.
d) Quan la signatura electrònica de la persona que signa la sol·licitud acredita la representativitat amb què actua no és necessari aportar més documentació en relació a la representació.
En cas que la signatura electrònica no acrediti la representativitat, l'òrgan instructor comprovarà d'ofici la inscripció en un registre públic o en el Registre electrònic general de representació.
En cas que la representació estigui inscrita als esmentats registres, no cal aportar cap documentació addicional.
No obstant, quan no es doni cap dels casos anteriors, cal aportar la documentació acreditativa de la representació amb què s'actua.
g) Full de domiciliació bancària degudament omplert, si no s'ha presentat anteriorment, o han transcorregut més de cinc anys, o s'ha modificat el seu contingut, d'acord amb el model del Departament de la Vicepresidència i d'Economia i Hisenda de la Generalitat de Catalunya, disponible a l'adreça d'Internet http://economia.gencat.cat/ca/70_ambits_actuacio/tresoreria_i_pagaments/04_models_i_formularis/
11.2 La documentació presentada juntament amb la sol·licitud o amb els altres tràmits associats al procediment de concessió pot ser una còpia autèntica, o bé una còpia simple, sempre que, en aquest darrer cas, es manifesti a través d'una declaració que els documents adjuntats són còpies idèntiques als documents originals.
11.3 En cas que els documents ja es trobin en poder de qualsevol dels Departaments de la Generalitat de Catalunya, en aplicació del que preveu l'article 28.3 de la Llei 39/2015, d'1 d'octubre del procediment administratiu comú de les administracions públiques, la seva aportació es pot substituir per una declaració de la persona sol·licitant segons la qual no hi ha hagut modificacions en la data de presentació de la sol·licitud, fent constar el lloc, la data i l'òrgan davant el qual es va presentar la documentació.
En cas que s'hagin produït modificacions en la documentació presentada, hagi prescrit el seu període de vigència o hagin transcorregut més de 5 anys des de la finalització del procediment pel qual es va lliurar, s'ha de presentar necessàriament la nova documentació.
11.4 Les persones sol·licitants que hagin negociat amb l'Agència Estatal de l'Administració Tributària, l'Agència Tributària de Catalunya o la Tresoreria General de la Seguretat Social una pròrroga, un ajornament, una moratòria o qualsevol altra condició especial dels seus deutes, cal que aportin la documentació que acrediti aquesta prerrogativa especial, juntament amb la sol·licitud.
11.5 En cas que s'hagi de presentar juntament a la sol·licitud de subvenció documentació addicional a l'esmentada en aquesta base, el detall d'aquesta documentació estarà en la corresponent resolució de convocatòria.
12.1 L' incompliment dels requisits no esmenables o del termini de presentació de sol·licituds que estableix aquesta Ordre comporta la inadmissió de la sol·licitud.
12.2 La manca de presentació de qualsevol dels documents que preveu la base 11 de l'annex 1 d'aquesta Ordre o la manca d'esmena dels requisits esmenables en el termini de 10 dies hàbils i amb el requeriment previ comporta el desistiment de la sol·licitud.
12.3 Qualsevol entitat sol·licitant pot desistir expressament de la seva sol·licitud de subvenció abans de rebre la resolució d'atorgament, presentant un escrit de desistiment i la Subdirecció General de Polítiques Actives d'Ocupació ha d'acceptar el desistiment amb la resolució corresponent.
12.4 Prèviament a la concessió de les subvencions, la Subdirecció general de Polítiques Actives d'Ocupació ha de resoldre sobre la inadmissió o el desistiment de les sol·licituds.
Aquesta resolució es notificarà a l'entitat interessada mitjançant la seva publicació al Tauler electrònic de l'Administració de la Generalitat ( https://seu.gencat.cat/informacio-publica.html ), sens perjudici que es pugui utilitzar addicionalment altres mitjans electrònics.
Contra aquesta resolució, que no exhaureix la via administrativa, es pot interposar recurs d'alçada davant del superior jeràrquic competent en el termini d'un mes a comptar de la publicació o notificació.
13.1 Els criteris de valoració de les sol·licituds que presentin un projecte, seran els següents:
Experiència en l'àmbit de l'orientació i l'acompanyament a la inserció.
Recursos humans i tècnics necessaris per a la implementació del projecte.
b) Justificació de la necessitat del projecte d'acord amb àmbit territorial d'actuació i les persones destinatàries.
Cooperació amb altres agents del territori que poden intervenir en el projecte.
c) Desenvolupament de les actuacions: objectius, fases, contingut i pla de treball.
Mecanismes de seguiment i avaluació.
13.2 Els criteris de valoració de les sol·licituds de pròrroga dels projectes, seran els següents:
Avaluació de les actuacions desenvolupades i valoració de les propostes de canvi i millora.
b) Gestió en l'execució del projecte.
d) Valoració de l'adaptació de les actuacions previstes als col·lectius previstos a la resolució de convocatòria, si escau.
13.3 La resolució de convocatòria especificarà la puntuació màxima de cadascun dels criteris de valoració tant els referits als nous projectes com aquells projectes executats en la convocatòria anterior i que es demana prorrogar.
13.4 D'acord amb la valoració dels projectes es podran denegar parcialment o totalment determinades accions que no es considerin degudament justificades o necessàries per la correcta execució del projecte, la qual cosa es farà constar en la resolució d'atorgament.
13.5 En funció de la puntuació obtinguda, el Servei Públic d'Ocupació de Catalunya podrà reduir el nombre de persones participants sol·licitat.
S'aplicaran els següents percentatges de disminució:
- Als projectes que hagin obtingut una puntuació entre 75 i 100 punts no se'ls aplicarà cap percentatge de reducció del nombre de persones participants sol·licitat.
- Als projectes que hagin obtingut una puntuació entre 74 i 60 punts s'aplicarà un percentatge de reducció fins al 35% del nombre de persones participants sol·licitat.
- Als projectes que hagin obtingut una puntuació entre 59 i 50 punts s'aplicarà un percentatge de reducció fins al 60% del nombre persones participants sol·licitat.
13.6 El Servei Públic d'Ocupació de Catalunya podrà aplicar mecanismes correctors per a què, d'acord amb la disponibilitat pressupostària, en la implementació d'aquest programa ocupacional s'asseguri l'equilibri territorial.
En aquest sentit, un cop valorats els projectes i aplicades les reduccions que estableix l'apartat anterior, s'analitzarà la distribució per comarques.
Els mecanismes correctors s'aplicaran en funció de la puntuació obtinguda per cada projecte (qualitat tècnica), nombre de projectes presentats en un mateix territori (recursos ocupacionals que es preveuen implementar en una mateixa comarca), la relació del nombre de població desocupada respecte nombre d'habitants (segons dades del període indicat a la convocatòria corresponent) de l'àmbit territorial definit:
a) En aquelles comarques on els projectes presentats no abastin tota la comarca, el Servei Públic d'Ocupació de Catalunya podrà modificar el seu àmbit territorial d'actuació.
En el cas que concorrin més d'un projecte es prioritzarà a aquell projecte que tingui una major puntuació en la valoració tècnica.
b) En aquelles comarques on es presenta més d'un projecte i hi ha una coincidència parcial de l'àmbit territorial d'actuació, el Servei Públic d'Ocupació de Catalunya podrà modificar l'àmbit territorial dels projectes en funció de la puntuació obtinguda.
c) En aquelles comarques on concorrin diversos projectes, es podrà reduir el nombre de participants total sol·licitat en la comarca en base al percentatge que suposen el nombre de persones desocupades a la comarca respecte el nombre de persones desocupades a Catalunya.
La reducció de nombre de participants es realitzarà proporcionalment entre els projectes que tinguin una puntuació inferior a 75 punts.
13.7 Els projectes per accedir a la fase de concurs hauran d'obtenir una puntuació mínima de 50 punts.
14.1 El procediment de concessió de les subvencions regulades en aquesta Ordre és el de concurrència competitiva.
El procediment de concessió de subvenció s'inicia l'endemà de la data de publicació de la convocatòria ordinària.
14.2 L'òrgan competent per a la instrucció del procediment és la Subdirecció General de Polítiques Actives d'Ocupació.
14.3 La composició de l'òrgan col·legiat que analitzarà les sol·licituds presentades és:
- La persona titular de la Subdirecció general de Polítiques Actives d'Ocupació.
- La persona responsable de Nous projectes d'ocupació i Innovació Social
- Un/a representant territorial del Servei Públic d'Ocupació de Catalunya.
- Un/a lletrat/da del Servei Jurídic del Servei Públic d'Ocupació de Catalunya
14.4 Un cop avaluades les sol·licituds dels nous projectes i les sol·licituds de pròrroga de projectes, l'òrgan instructor formularà la proposta de resolució provisional d'atorgament a l'òrgan concedent d'acord amb l'informe de l'òrgan col·legiat.
Aquesta proposta provisional de concessió contindrà la llista de sol·licitants proposats per ser beneficiàries de les subvencions i les entitats que formen part de la llista de reserva, si n'hi ha, i estarà detallada en funció de la puntuació obtinguda d'acord amb els criteris d'avaluació previstos en aquesta Ordre.
14.5 La notificació de la proposta de resolució provisional d'atorgament de les subvencions a les persones interessades es realitzarà mitjançant la seva publicació al Tauler electrònic de l'Administració de la Generalitat de Catalunya ( https://seu.gencat.cat/ca/informacio-publica.html ).
14.6 La proposta de resolució provisional inclourà, si escau, el requeriment de documentació d'esmena de la sol·licitud que s'ha d'aportar dins el termini de 10 dies hàbils, a comptar de l'endemà de la notificació d'aquesta.
La documentació a aportar és la que es detalla en la base 11 de l'annex 1 d'aquesta Ordre.
La no aportació dins el termini indicat de la documentació esmentada comportarà el desistiment de la sol·licitud.
14.7 L'entitat beneficiària haurà de presentar un document d'acceptació de la proposta de resolució provisional d'atorgament, d'acord amb el model normalitzat, mitjançant el qual podrà acceptar o desistir de la subvenció.
Les entitats beneficiàries poden també presentar la reformulació del projecte i del pressupost per adaptar-los a la subvenció proposada si l'import d'aquesta és inferior al sol·licitat, d'acord amb el model normalitzat.
En tot cas, la reformulació de sol·licituds ha de respectar l'objecte, condicions i finalitat de la subvenció, així com els criteris de valoració establerts en relació amb el projecte i en cap cas pot comportar una modificació substancial del mateix.
14.8 Les entitats beneficiàries han de presentar el document d'aceptació de la subvenció i/o la reformulació del projecte dins el termini de 10 dies hàbils a comptar des de l'endemà de la publicació o notificació de la proposta provisional de concessió.
14.9 L'òrgan instructor formularà la proposta definitiva de concessió de les subvencions a la vista, en tot cas, de la proposta de resolució provisional, de la documentació addicional presentada pels beneficiaris proposats, i de les comprovacions realitzades d'ofici, i l'elevarà a l'òrgan resolutori.
La proposta de resolució d'atorgament definitiva comportarà l'acceptació de la reformulació presentada per l'entitat beneficiària.
15.1 L'òrgan competent per dictar la resolució és la persona titular de la Direcció del Servei Públic d'Ocupació de Catalunya, a proposta de la Subdirecció General de Polítiques d'Ocupació.
15.2 El termini màxim per emetre la resolució i notificar-la serà de 6 mesos, a comptar des de la data de la publicació de la convocatòria.
15.3 La resolució d'atorgament ha de ser degudament motivada i ha de contenir, com a mínim, la identificació de l'entitat sol·licitant, a la qual es concedeix la subvenció, el nombre mínim de participants que caldrà atendre, l'import total atorgat, el detall de l'import concedit a cada actuació subvencionada i l'import total corresponent als ajuts de transport i incentius.
També es farà constar la forma i la quantia de les bestretes.
L'entitat podrà atendre un nombre de participants superior a l'atorgat.
Això no suposarà un increment o una minoració de la subvenció atorgada, sempre i quan les actuacions compleixin tots els requisits establerts pel Programa i s'executin d'acord amb el projecte atorgat.
15.4 Aquesta resolució es notificarà a l'entitat interessada mitjançant la seva publicació al Tauler electrònic de l'Administració de la Generalitat de Catalunya ( https://seu.gencat.cat/ca/informacio-publica.html ), sens perjudici que es pugui utilitzar addicionalment altres mitjans electrònics.
15.5 En cas que l'òrgan competent no dicti i notifiqui la resolució en el termini de 6 mesos indicats a la base 15.2, s'entendrà que la sol·licitud ha estat desestimada, d'acord amb l'article 54.2 e) de la Llei 26/2010, del 3 d'agost, de règim jurídic i de procediment de les administracions públiques de Catalunya.
15.6 La resolució d'atorgament o de denegació de les subvencions, que no exhaureix la via administrativa, pot ser objecte de recurs d'alçada davant de la persona titular de la Secretaria General de Treball, Afers Socials i Famílies en el termini d'un mes, a comptar de l'endemà de la notificació de la resolució, segons el que estableix l'article 121 de la Llei 39/2015, d'1 d'octubre, de procediment administratiu comú de les administracions públiques, i l'article 76 de la Llei 26/2010, del 3 d'agost, de règim jurídic i de procediment de les administracions públiques de Catalunya.
15.7 Les subvencions que es puguin concedir no generen cap dret a la concessió d'altres subvencions en exercicis futurs.
15.8 L'atorgament de les subvencions està supeditat a la possibilitat de reducció parcial o total de la subvenció, abans que no es dicti la resolució definitiva d'atorgament, com a conseqüència de les restriccions que derivin del compliment dels objectius d'estabilitat pressupostària i sostenibilitat financera.
En la corresponent resolució de convocatòria es determinarà el termini d'execució del Programa.
17.1 Prèviament al reconeixement de l'obligació de cadascun dels pagaments es comprovarà d'ofici si la entitat beneficiària està al corrent de les obligacions tributàries i amb la Seguretat Social.
17.2 El pagament de la subvenció es tramita mitjançant una bestreta del 80 % de l'import atorgat, a partir de la seva concessió, per a la qual no s'exigeixen garanties.
El pagament restant s'ha de tramitar un cop l'activitat subvencionada ha estat degudament justificada, d'acord amb el que estableixen aquestes bases i la normativa aplicable.
17.3 Els pagaments es podran fraccionar en parts d'acord amb el Pla de Tresoreria del Servei Públic d'Ocupació de Catalunya i les seves disponibilitats.
18.1 D'acord amb l'article 19.4 de la Llei 38/2003, de 17 de novembre, general de subvencions, l'alteració de les condicions tingudes en compte per a la concessió de la subvenció i, en tot cas, l'obtenció concurrent d'altres subvencions fora dels casos permesos en aquestes bases, podrà donar lloc a la modificació de la resolució d'atorgament.
18.2 L'entitat beneficiària té l'obligació de proposar a l'òrgan concedent qualsevol canvi que, dins de la mateixa finalitat, es pugui produir en la destinació de la subvenció que, si s'escau, ha d'ésser expressament autoritzat per l'òrgan concedent, en els termes de l'article 95 e) del Decret legislatiu 3/2002 de 24 de desembre, pel qual s'aprova el Text refós de la Llei de finances públiques de Catalunya.
19.1 S'entén que una entitat beneficiària subcontracta quan concerta amb tercers l'execució total o parcial de l'activitat que constitueix l'objecte de la subvenció.
19.2 D'acord amb el que s'exposa en l'apartat anterior i a efectes d'aquesta Ordre, únicament són susceptibles de subcontractació les accions següents:
- Per a les accions d'orientació s'estableix una limitació del 20% de la quantia atorgada a l'actuació d'orientació sociolaboral prevista en la lletra a) de la base 5 de l'annex 1 d'aquesta Ordre.
- Per a l'actuació de recursos per a la capacitació del personal, prevista a la lletra c) de la base 5 de l'annex 1 d'aquesta Ordre, s'haurà de subcontractar el 100% de la quantia atorgada a aquesta actuació.
19.3 La subcontractació s'ha d'ajustar als articles 29 i 46 de la Llei 38/2003, de 17 de novembre, general de subvencions, i a l'article 68 del Reial decret 887/2006, de 21 de juliol, que en desenvolupa el reglament.
19.4 La subcontractació en cap cas no pot suposar un cost addicional en l'import de la subvenció.
19.5 Les entitats beneficiàries són responsables que en l'execució de l'activitat subvencionada concertada amb tercers es respectin els límits establerts pel que fa a la naturalesa i la quantia de les despeses subvencionables, i els contractistes estan subjectes al deure de col·laboració per permetre la verificació adequada del compliment dels límits esmentats.
A aquest efecte, el contracte ha de recollir l'obligació de facilitar a l'entitat beneficiària la informació requerida per l'òrgan convocant.
19.6 En cap cas l'entitat beneficiària pot subcontractar l'execució total o parcial de les accions subvencionades amb les persones o entitats que estableix l'article 29.7 de la Llei 38/2003, de 17 de novembre.
L'article 68 del Reial decret 887/2006, de 21 de juliol exposa què s'entén com a vinculació en cas de les entitats.
19.7 La subcontractació s'ha de formalitzar per escrit mitjançant contracte.
19.8 La subscripció del contracte no exclou de la responsabilitat directa i inequívoca de l'entitat beneficiària de la subvenció, en relació amb les obligacions inherents a aquesta condició.
19.9 El subcontractista no pot concertar amb tercers l'execució total ni parcial de l'acció subcontractada.
19.10 S'ha d'acreditar la solvència tècnica de l'empresa o professional que se subcontracta.
19.11 A més del que estableix l'article 29 de la Llei 38/2003, de 17 de novembre, general de subvencions, en la subcontractació de les actuacions cal tenir en compte el següent:
a) La mateixa entitat subcontractada no pot tenir la condició de beneficiària i de subcontractada en actuacions de la mateixa convocatòria.
b) El contingut de la prestació que se subcontracta ha d'estar perfectament identificat en relació amb el projecte o activitat.
c) L'entitat beneficiària ha de facilitar informació sobre l'adequació dels preus al mercat en els casos que li sigui requerida.
Per a la justificació de les activitats subcontractades s'ha de presentar un document formalitzat per l'entitat subvencionada i la subcontractada, en el qual cal identificar les activitats que es realitzin, la seva durada i el seu cost.
19.12 El contingut mínim que ha d'incloure el contracte és el següent:
a) Identificació de les parts: càrrec, nom, NIF, domicili social, tipus d'empresa.
c) Activitat concreta que se subcontracta: partides contractades, cost o pressupost previst, percentatge sobre el total de la subvenció que pot arribar fins al 100% de l'acció subcontractada.
d) Contraprestació (quantia, forma de realitzar el pagament i justificació del servei prestat).
e) Dies i hores lectives que impartirà l'entitat subcontractada.
g) Vigència de la relació contractual.
h) Lloc on s'impartirà la formació
i) Data d'inici i de finalització de la formació
- L'entitat o l'empresa subcontractada es comprometen a facilitar al beneficiari de la subvenció les dades (indicadors) que s'esmenten a efecte de la justificació.
- L'entitat beneficiària declara si té o no parentiu per vincle de matrimoni o una altra relació estable anàloga, per consanguinitat, adopció o afinitat fins al segon grau amb el contractista o amb qualsevol altre membre dels seus socis/sòcies o partícips.
- L'entitat beneficiària declara que no concerta l'execució total o parcial de les activitats subvencionades en cap dels supòsits que estableix l'article 29.7 de la Llei 38/2003, de 17 de novembre.
k) Condicionament de l'efectivitat del contracte a l'atorgament de la subvenció.
l) L'obligació per part del centre o entitat subcontractada de facilitar la informació requerida pel Servei Públic d'Ocupació de Catalunya.
m) Causes d'extinció i incompliment de la relació contractual.
n) Òrgans i procediments als quals se sotmetran les qüestions litigioses que es puguin derivar del conveni.
19.13 D'acord amb el que estableix l'article 31.3 de la Llei 38/2003, de 17 de novembre, general de subvencions, quan l'import de la despesa subvencionada superi les quantitats que estableix la normativa vigent que regula els contractes del sector públic per al contracte menor, l'entitat beneficiària ha de sol·licitar com a mínim tres ofertes de diferents proveïdors prèviament a la contractació, excepte si per les especials característiques no hi ha al mercat prou proveïdors, o si la despesa s'ha realitzat abans de la sol·licitud de la subvenció.
En cas que no hagi estat l'oferta més econòmica, s'hi ha d'adjuntar un document explicatiu o una memòria en la qual se'n justifiqui l'elecció.
19.14 En cas que la subcontractació superi el 20% de l'import atorgat i que aquest import superi els 60.000 euros, l'entitat beneficiària ha de presentar una sol·licitud d'autorització de la subcontractació, el document del contracte o conveni i el document de la declaració responsable de l'entitat subcontractada.
L'òrgan concedent comprova la documentació presentada i, si tot és correcte, autoritzarà expressament la subcontractació.
20.1 En cas, que l'import atorgat sigui superior a 10.000 euros, un cop rebuda la resolució d'atorgament, caldrà aportar una declaració comunicant la informació relativa a les retribucions dels òrgans de direcció o administració, a l'efecte de fer-les públiques, d'acord amb el que s'estableix a l'article 15.2 de la Llei 19/2014, de 29 de desembre, de transparència, accés a la informació pública i bon govern.
20.2 Per altra banda, la documentació d'execució que es genera en el desenvolupament de les actuacions i que les entitats beneficiàries hauran de custodiar o presentar com a evidències de la realització de les actuacions es relacionarà en la corresponent resolució de convocatòria i es detallarà en la Guia de prescripcions tècniques del Programa.
20.3 L'entitat beneficiària haurà de presentar la documentació d'execució corresponent a cada actuació segons models normalitzats, si n'hi ha, i seguint les indicacions que estaran disponibles a l'espai Tràmits de la Seu electrònica de la Generalitat de Catalunya ( http://web.gencat.cat/ca/tramits ), concretament buscant el tràmit "UBICAT" en el cercador de Tràmits gencat.
21.1 La justificació del compliment de les condicions imposades i de la consecució de l'objecte de la subvenció es farà d'acord amb el preveuen els articles 30 i 31 de la Llei 38/2003, de 17 de novembre, general de subvencions, l'article 98.1 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, l'Ordre ECO/172/2015, de 3 de juny, sobre les formes de justificació de subvencions.
21.2 Un cop finalitzades les actuacions, l'entitat beneficiària haurà de presentar la justificació de la subvenció corresponent a cada actuació, d'acord amb les indicacions de la base 10.1 de l'annex 1 d'aquesta Ordre, en el termini màxim de 2 mesos a comptar de la finalització del termini d'execució de l'actuació subvencionada.
Les modalitats de justificació són:
a) Compte justificatiu de certificat interventor/a-secretari/a o, opcionalment, presentar un Compte justificatiu amb aportació d'informe d'auditor/a per a les actuacions a), b) i c) previstes a la base 2.1 i per als incentius establerts en la base 5.2 de l'annex 1 d'aquesta Ordre.
b) Justificació mitjançant mòduls per als ajuts de transport previstos en la base 5.2 de l'annex 1 d'aquesta Ordre.
21.3 Contingut de la justificació
La justificació de les actuacions ha d'incloure una memòria explicativa del compliment de la finalitat de les actuacions, amb indicació de les activitats realitzades i dels resultats obtinguts i una memòria econòmica sobre el cost de les actuacions realitzades.
21.4 D'acord amb la base 21.2 de l'annex 1 d'aquesta Ordre, el contingut de la memòria econòmica a presentar per les entitats beneficiàries, d'acord amb el que determini la resolució de convocatòria, és el que tot seguit es detalla:
21.4.1 Modalitat de Compte justificatiu de certificat interventor/a-secretari/a o, opcionalment, Compte justificatiu amb aportació d'informe d'auditor/a:
Una relació classificada de totes les despeses subvencionables imputables al desenvolupament de l'actuació amb identificació del creditor i el document, la descripció de la despesa, l'import, la data d'emissió, la data de pagament i la forma de pagament.
Quan els justificants de despesa s'imputin parcialment a d'altres subvencions, caldrà indicar la quantia exacta o percentatge imputat a cadascuna, amb identificació dels òrgans concedents.
Quan l'import de la despesa subvencionable superi les quanties que estableix la normativa vigent que regula els contractes del sector públic per al contracte menor, el beneficiari haurà de lliurar la documentació de, com a mínim, 3 ofertes de diferents proveïdors.
En cas que l'elecció no hagi estat l'oferta més econòmica, s'adjuntarà un document explicatiu o memòria justificant expressament l'elecció.
En el cas de compte justificatiu amb informe d'auditor, l'informe de revisió del compte justificatiu l'haurà de realitzar una persona auditora de comptes inscrita com a exercent al Registre oficial d'auditors de comptes dependents de l'Institut de Comptabilitat i Auditoria de Comptes, que ha de garantir, mitjançant un examen independent, que les despeses són elegibles segons el que s'estableix en aquesta Ordre, que estan pagades, comptabilitzades i degudament identificades com a despeses finançades per fons públics.
Si s'escau, l'auditor de comptes haurà de complir amb les indicacions dels articles 6, 7 i 8 de l'Ordre ECO/172/2015, de 3 de juny, sobre les formes de justificació de subvencions, on es fa referència als procediments que ha d'aplicar, al contracte que haurà de subscriure amb l'entitat beneficiària de la subvenció, així com altres obligacions que li corresponguin.
Les entitats del sector públic podran optar per presentar un certificat de l'interventor/a o de secretari/ària interventor/a o bé un compte justificatiu amb aportació d'informe d'auditor/a.
21.4.2 Justificació amb mòduls per als ajuts de transport previstos en la base 5.2 de l'annex 1 d'aquesta Ordre:
1.- Declaració del beneficiari, que inclourà la relació de les persones participants i dels desplaçaments efectuats per a l'assistència a les actuacions previstes a la lletra a) i b) de la base 5 de l'annex 1, segons model normalitzat.
2.- Quantia de la subvenció, calculada sobre la base del mòdul descrit a la base 8.2 de l'annex 1 d'aquesta Ordre i establert a la convocatòria.
3.- Si escau, un detall d'altres ingressos o subvencions que hagin finançat l'activitat subvencionada, amb indicació del seu import i procedència.
Les actuacions que tenen el mòdul com a modalitat de finançament queden acreditades amb la comprovació de la realització efectiva de l'acció i el compliment dels resultats al qual estan vinculats, mitjançant les conclusions del procés de verificació in situ del projecte i de la verificació administrativa de la memòria explicativa.
El beneficiari no està obligat a presentar els estats comptables, ni les factures o d'altres documents de valor probatori en el tràfic jurídic mercantil.
21.5 Si s'escau, carta de pagament de reintegrament de la subvenció en el supòsit de fons públics percebuts com a bestreta i no aplicats a l'objecte subvencionable, així com dels interessos legals que se'n derivin.
21.6 Sistema de validació de justificants de despesa
Mentre no es disposi d'un sistema de gestió electrònic, per tal de poder realitzar el control de la concurrència de subvencions, l'entitat beneficiària inclourà, en la relació de despeses de la memòria econòmica, per a cada despesa, la informació que permeti identificar a quina subvenció ha estat imputada i l'import o percentatge respecte el cost total de la despesa que s'ha imputat, així com el codi comptable.
En el supòsit que totes les actuacions es justifiquin amb la modalitat de mòduls no és d'aplicació l'establert en aquest apartat.
21.7 Termini i lloc de presentació
Les entitats benèficiàries de les subvencions resten obligades a presentar la justificació en el termini de 2 mesos partir de la data de la finalització del termini d'execució que s'estableixi a la convocatòria, davant el Servei de Control i Justificació Econòmica.
21.8 La persona titular del Servei de Control i Justificació Econòmica del Servei Públic d'Ocupació de Catalunya podrà atorgar una ampliació del termini establert per presentar la justificació, que no excedeixi de la meitat del termini prèviament atorgat i sempre que no es perjudiquin els drets de tercers, d'acord amb el que preveu l'article 32 de la Llei 39/2015, d'1 d'octubre, del procediment administratiu comú de les administracions públiques.
22.1 Les actuacions de verificació per part de la Subdirecció de Verificació i Supervisió de les accions subvencionables seran de dos tipus:
Tenen per objecte verificar l'execució de les actuacions i assegurar que aquesta està suportada pels corresponents documents justificatius, d'acord amb el que s'indica a les bases 20 i 21 de l'annex 1 d'aquesta Ordre respecte l'execució i la justificació, respectivament.
Tenen per objecte comprovar l'efectiva realització de l'acció subvencionada i/o el compliment de les obligacions dels beneficiaris.
Les verificacions sobre el terreny s'efectuaran durant la realització de l'acció subvencionada.
22.2 Les entitats beneficiàries de les subvencions s'han de sotmetre a les actuacions de verificació administrativa i sobre el terreny que realitzi la Subdirecció de Verificació i Supervisió.
22.3 Les actuacions de verificació de les subvencions es podran efectuar amb la col·laboració d'empreses auditores contractades a l'efecte pel Servei Públic d'Ocupació de Catalunya.
En qualsevol cas, queden reservades als propis òrgans del Servei Públic d'Ocupació de Catalunya les actuacions que suposin l'exercici de les potestats administratives.
Obligacions de les persones i entitats beneficiàries
Són obligacions generals de les persones i entitats beneficiàries d'aquestes subvencions:
a) Complir l'objectiu i la finalitat, executar el projecte, realitzar l'activitat i adoptar el comportament que fonamenta la concessió de la subvenció, i acreditar-ho davant el Servei Públic d'Ocupació de Catalunya en la forma i termini que s'estableix a la base 21 de l'annex 1 d'aquesta Ordre.
b) Formalitzar el corresponent encàrrec de gestió, en cas que l'entitat beneficiaria sigui una entitat pública, i aquesta vulgui executar les actuacions mitjançant ens instrumentals, sempre que aquests hagin recollit expressament en la norma que els crea o en els seus estatuts que tenen la condició de mitjà propi i servei tècnic de l'entitat beneficiària d'acord amb el que estableix la Llei 9/2017, de 8 de novembre, de Contractes del Sector Públic, per la qual es transposen a l'ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014 (BOE núm. 272, de 9.11.2017).
c) Justificar davant l'òrgan concedent, el compliment dels requisits i les condicions que determinen la concessió o el gaudiment de la subvenció, mitjançant els justificants de les despeses o l'activitat que ha de cobrir l'import finançat, o subvenció, o bé, si la subvenció consisteix en un percentatge del cost de l'activitat o la inversió, el cost total corresponent, sense perjudici d'altres mitjans de comprovació que s'hagin establert en aquesta Ordre.
d) Subscriure una pòlissa d'assegurança d'accident, amb caràcter previ a l'inici de les accions previstes en aquesta Ordre, que ha d'abastar el període de d'execució del Programa, que cobreixi les despeses d'accident in itinere, els riscos derivats de les visites de les persones participants a empreses o altres establiments que s'organitzin per donar suport al desenvolupament de les esmentades accions.
L'entitat beneficiària pot optar per subscriure una pòlissa d'assegurança col·lectiva que doni cobertura a totes les persones participants del projecte aprovat.
L'assegurança ha de cobrir els imports següents, llevat que la convocatòria en prevegi d'altres: un capital de 23.432,25 euros en cas de mort, i un capital de 46.864,52 euros en cas d'invalidesa.
e) Conservar els justificants originals (paper i electrònics), i l'altra documentació relacionada amb la subvenció atorgada, durant un període mínim de cinc anys, a comptar des de la data de finalització del termini de justificació de l'objecte de la subvenció o bé des de la data de presentació de justificant corresponents, si és anterior.
f) Proposar a l'òrgan competent qualsevol canvi que, d'acord amb la normativa vigent, es pugui produir en la destinació de la subvenció, sense variar-ne la finalitat.
Aquest s'ha de notificar prèviament i per escrit a l'òrgan instructor amb anterioritat a la finalització del termini d'execució, el qual ha de valorar la proposta de modificació i la pot acceptar, si no comporta canvis substancials ni representa un incompliment dels requisits i condicions establerts en aquesta Ordre.
g) Sotmetre's a les actuacions de comprovació que corresponguin al Servei Públic d'Ocupació de Catalunya, i a les de control de l'activitat econòmica i financera que corresponguin a la Intervenció General de la Generalitat de Catalunya, a la Sindicatura de Comptes o a altres òrgans competents, tant nacionals com comunitaris, aportant tota la informació que els sigui requerida en l'exercici de les actuacions anteriors.
h) Comunicar a l'òrgan concedent de la subvenció altres subvencions sol·licitades o concedides per a la mateixa finalitat, els contractes administratius, laborals o altres formes de finançament públic o privat que recaiguin sobre la mateixa activitat objecte de la subvenció i qualsevol altra alteració produïda en les ja comunicades, a fi i efecte que se'n puguin avaluar la seva compatibilitat.
Aquesta comunicació s'ha d'efectuar tant aviat com es conegui i, en tot cas, abans de la justificació de l'aplicació donada als fons percebuts.
i) Disposar dels llibres comptables, els registres diligenciats i altres documents degudament auditats en els termes exigits per la legislació mercantil i sectorial aplicable a l'entitat beneficiària i en cada cas, així com aquells estats comptables i registres específics que siguin exigits per aquesta Ordre, amb la finalitat de garantir l'exercici adequat de les facultats de comprovació i control.
j) Procedir al reintegrament dels fons percebuts en cas de revocació de la subvenció en els termes que s'indiquin en la corresponent resolució.
k) Donar l'adequada publicitat del caràcter públic del finançament en tota aquella inversió o material escrit producte de l'actuació subvencionada, d'acord amb les mesures de difusió contingudes a la base 31 de l'annex 1 d'aquesta Ordre.
l) Mantenir la traçabilitat de tota la documentació tècnica i econòmica que permeti verificar, d'una banda, la correcta realització de les activitats objecte d'aquesta subvenció, i d'altra, l'adequació entre els registres comptables i els documents acreditatius de les despeses derivades de la realització d'aquestes activitats.
m) En el cas que que no hi hagi acreditació per mòduls, identificar expressament en la seva comptabilitat les despeses imputades a cadascuna de les accions de forma separada o per qualsevol altre mitjà, que permeti verificar el registre comptable d'aquestes despeses.
Queden excloses d'aquesta obligació les despeses que s'imputin mitjançant algun sistema de simplificació.
n) Complir les obligacions que regulen els articles 90 bis i 92 bis del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre.
o) Quan l'import de la despesa subvencionable superi els llindars establerts a la normativa de contractes públics per a la contractació menor, s'han de sol·licitar com a mínim tres ofertes de diferents proveïdors, amb caràcter previ a la contracció del compromís per a l'execució de l'obra, la prestació del servei o el lliurament del bé, tret que per les seves característiques especials no hi hagi en el mercat suficient nombre d'entitats que els realitzin, prestin o subministrin, o tret que la despesa s'hagi fet amb anterioritat a la concessió de la subvenció.
p) Complir amb les indicacions que determinin les guies que s'esmenten i desenvolupin aquesta Ordre, pels diferents àmbits de gestió i que es publiquin al web del Servei Públic d'Ocupació de Catalunya.
q) D'acord amb el que s'estableix a l'article 15.2 de la Llei 19/2014 de 29 de desembre, de transparència, accés a la informació pública i bon govern, en el cas que les entitats beneficiàries siguin persones jurídiques i l'import a atorgar sigui superior a 10.000 euros, comunicar la informació relativa a les retribucions dels òrgans de direcció o administració, a l'efecte de fer-les públiques.
Aquesta informació s'ha de comunicar un cop rebut l'atorgament de la subvenció.
r) D'acord amb el que estableix l'article 13.5 de la Llei orgànica 1/1996, de 15 de gener, de protecció jurídica del menor, en cas que les persones destinatàries finals del programa subvencionat puguin tenir contacte amb menors en l'exercici de les activitats relacionades amb el programa, l'entitat beneficiària ha de complir amb l'obligació de disposar de l'acreditació mitjançant certificació negativa del Registre central de delinqüents sexuals, que aquestes persones no han estat condemnades en sentència ferma per algun delicte contra la llibertat i indemnitat sexual.
s) Adherir-se als principis ètics i regles de conducta als quals han d'adequar l'activitat les persones beneficiàries, i que es detallen a l'annex 2 d'aquesta Ordre.
t) Presentar al Servei Públic d'Ocupació de Catalunya tota la documentació corresponent a l'execució i la justificació de les actuacions de l'actuació segons la relació establerta a la resolució de convocatòria i el que s'indiqui en la base 21 de l'annex 1 d'aquesta Ordre.
u) Que la documentació que es presenta amb la sol·licitud i amb qualsevol altre tràmit associat al procediment de concessió de les subvencions i la seva justificació, és una còpia idèntica del document original i que les dades contingudes són certes.
v) Recollir i custodiar l'autorització per facilitar les dades de les persones adscrites a l'acció o accions subvencionades i/o de les persones destinatàries.
El Servei Públic d'Ocupació de Catalunya realitzarà actuacions específiques de control arran de denúncies o de l'existència d'indicis de frau o irregularitats en l'execució de l'activitat finançada a l'empara d'aquesta Ordre.
Les entitats beneficiàries de les subvencions s'han de sotmetre a les actuacions de control que el Servei Públic d'Ocupació de Catalunya consideri necessàries i a les de control efectuades pels organismes competents de l'administració autonòmica, estatal i comunitària.
25.1 Són causes de revocació les previstes pels articles 92 bis i 99 del Decret legislatiu 3/2002,
de 24 de desembre, que aprova el Text refós de la Llei de finances públiques de Catalunya, i l'article 37 de la Llei 38/2003, de 17 de novembre, general de subvencions.
També serà causa de revocació l'incompliment i la falsedat en la declaració dels requisits previstos a la base 4.
25.2 Si l'òrgan concedent, com a conseqüència de la seva actuació de comprovació o la Intervenció General, en el marc del procediment de control, aprecien la concurrència d'alguna causa de revocació de la subvenció concedida hauran d'instar l'inici del corresponent procediment, d'acord amb el que preveu la secció quarta del capítol IX de la Llei de finances públiques de Catalunya; o si aprecien algun motiu d'infracció hauran d'instar l'inici del procediment sancionador, d'acord amb el que preveu la secció cinquena de l'esmentat capítol 9 de la Llei de finances públiques de Catalunya i el que preveu la Llei 38/2003, de 17 de novembre, general de subvencions.
Així mateix, si la Intervenció General durant els controls que dugui a terme es troba amb una conducta per part del subjecte controlat tendent a entorpir, dilatar o impedir la seva actuació, proposarà a l'òrgan competent l'inici del procediment de revocació i sancionador.
25.3 Els incompliments dels requisits o les obligacions de les entitats beneficiàries, l'execució incorrecta de les accions que es posin de manifest en la verificació administrativa o in situ de les accions subvencionades, així com també la justificació d'una quantia inferior a l'atorgada inicialment, implicaran l'inici d'un procediment de revocació parcial o total de les subvencions concedides, que pot comportar la minoració de l'import pendent de pagament i/o el reintegrament parcial o total, per part de l'entitat beneficiària, de les quantitats pagades (bestretes) amb els interessos de demora corresponents.
25.4 Els criteris que s'aplicaran per calcular els imports a revocar són els següents:
a) Es reduirà proporcionalment la quantia de la subvenció per a l'actuació d'orientació i l'actuació de l'entorn productiu i d'apropament a les empreses quan el nombre de persones participants sigui inferior al nombre de persones participants atorgades.
b) Es reduirà la quantia de la subvenció atorgada per a recursos per a la capacitació del personal tècnic quan les despeses reals justificades siguin inferiors a la quantia atorgada.
c) Es reduirà la quantia de la subvenció atorgada en concepte d'ajuts de transport i incentius si l'import justificat total és inferior a l'atorgat.
25.5 En compliment del que estableix l'article 100 del Text refós de la Llei de finances públiques de Catalunya, aprovat pel Decret legislatiu 3/2002, del 24 de desembre, el Servei Públic d'Ocupació de Catalunya ha d'iniciar els processos de revocació quan escaigui.
Resten exclosos els supòsits de revocacions d'imports inferiors a 60 euros o que impliquin el reintegrament d'un import inferior a 60 euros, en els termes previstos per l'article 40 de la Llei 13/2015, del 9 de juliol, d'ordenació del sistema d'ocupació i del Servei Públic d'Ocupació de Catalunya.
26.1 Les entitats beneficiàries poden renunciar només per causes justificades i de forma expressa, totalment o parcialment, a les subvencions atorgades mitjançant un escrit motivat dirigit a l'òrgan competent per resoldre i, a aquest efecte, l'òrgan que va concedir-la dictarà la resolució corresponent, i hauran de reingressar la quantitat indegudament percebuda més els interessos de demora corresponents.
26.2 En cas de Compte justificatiu amb certificat interventor/a-secretari/a o Compte justificatiu amb aportació d'informe d'auditor/a i quan la quantitat corresponent al total de despeses justificades sigui inferior a la quantitat atorgada, l'entitat beneficiària podrà renunciar de forma expressa al seu dret de percebre la part de la subvenció percebuda indegudament.
En cas d'incompliment de les obligacions que preveuen aquestes bases els serà aplicable el règim d'infraccions i sancions que estableixen els capítols I i II del títol IV de la Llei 38/2003, de 17 de novembre, general de subvencions, els capítols II i VI del Real Decret Legislatiu 5/2000, de 4 d'agost, pel qual s'aprova el text refós de la Llei sobre Infraccions i Sancions en l'Ordre Social, així com el que estableixen els articles 101 i següents del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, en tot el que no s'hi oposi, amb independència del reintegrament total o parcial de la subvenció.
Els ajuts regulats en aquestes bases són compatibles amb altres ajuts, subvencions i ingressos per a la mateixa finalitat, procedents d'altres administracions o ens públics o privats, ja siguin d'àmbit local, nacional, estatal, de la Unió Europea o d'organismes internacionals, sempre que amb el conjunt d'aportacions no se superi la totalitat del cost de les actuacions subvencionables.
29.1 El Servei Públic d'Ocupació de Catalunya establirà els mitjans i els terminis pel registre d'informació de les dades, de manera estandarditzada i sistematitzada, corresponents a la gestió de la subvenció rebuda amb l'objectiu de complir amb els requisits de certificació i/o justificació de la Conferència sectorial d'Ocupació i Afers Laborals – Plan Anual de Políticas de Empleo, PAPE- i al mateix Servei Públic d'Ocupació de Catalunya, Pla de desenvolupament de polítiques actives d'ocupació, PDPA, i els pressupostos de la Generalitat de Catalunya.
El registre haurà de realitzar-se com a mínim trimestralment.
29.2 La convocatòria establirà els indicadors i els mecanismes de recollida d'aquests.
Es farà publicitat de les subvencions concedides mitjançant l'exposició de la seva relació al Tauler electrònic de l'Administració de la Generalitat ( https://seu.gencat.cat/informacio-publica.html ), i al portal de la transparència ( http://transparencia.gencat.cat ).
Cas que l'import de les subvencions atorgades, individualment considerades, sigui igual o superior a 3.000,00 euros, es donarà publicitat a través de la publicació al Diari Oficial de la Generalitat de Catalunya, indicant-hi la convocatòria, el programa i el crèdit pressupostari al qual s'ha imputat, les beneficiàries, la quantitat concedida i la/les finalitat/s de la subvenció.
31.1 L'entitat beneficiària de la subvenció ha de donar l'adequada publicitat al caràcter públic del finançament del programa, activitat, inversió o actuació objecte de subvenció segons el que s'estableix a la base 23 de l'annex 1 d'aquesta Ordre, sobre les obligacions de les persones i entitats beneficiàries i d'acord amb el que preveu l'article 31 del Reglament de la Llei general de subvencions aprovat pel Reial decret 887/2006, de 21 de juliol.
31.2 Les mesures de publicitat que han d'adoptar les entitats beneficiàries de les subvencions són les següents:
- Inclusió de la imatge institucional del Servei Públic d'Ocupació de Catalunya, del Servicio Público de Empleo Estatal i del Ministerio de Empleo y Seguridad Social.
- Llegenda relativa al finançament públic en cartells, plaques, materials impresos, mitjans electrònics o audiovisuals o bé esments realitzats als mitjans de comunicació, que digui "Aquest projecte està subvencionat pel Servei Públic d'Ocupació de Catalunya i pel Ministerio de Empleo y Seguridad Social-Servicio Público de Empleo Estatal en el marc del Programa UBICAT"
- Així mateix, en els contractes laborals subscrits amb el personal tècnic de les entitats beneficiàries haurà de constar la frase "Aquest contracte està subvencionat pel Servei Públic d'Ocupació de Catalunya Catalunya i pel Ministerio de Empleo y Seguridad Social-Servicio Público de Empleo Estatal en el marc del Programa UBICAT", regulat per l'Ordre TSF/143/2018, de 3 d'agost" d'acord amb el redactat que es concretarà a la Guia de Prescripcions tècniques del Programa.
Les dades de caràcter personal que les persones interessades han de facilitar per tal d'obtenir la subvenció s'inclouen en el fitxer "Base de dades de subvencions i ajuts" regulat per l'Ordre TRE/199/2010, de 12 de març, de creació i supressió de fitxers que contenen dades de caràcter personal en l'àmbit del Servei Públic d'Ocupació de Catalunya, d'acord amb l'article 5 de la Llei orgànica 15/1999, de 13 de desembre, de protecció de dades de caràcter personal, amb la finalitat de gestionar els expedients de subvencions i ajuts del Servei Públic d'Ocupació de Catalunya.
L'òrgan administratiu responsable d'aquest fitxer és la Direcció del Servei Públic d'Ocupació de Catalunya; carrer Llull, 297-307, 08019-Barcelona.
Adreça electrònica: [EMAIL] davant la qual podeu exercir els drets d'accés, rectificació, cancel·lació i oposició.
Les entitats beneficiàries han de complir amb la normativa de protecció de dades de caràcter personal, adoptant i implementant les mesures de seguretat previstes per la Llei orgànica 15/1999, de 13 de desembre, desplegada pel Reial decret 1720/2007, de 21 de desembre, i el Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades i pel qual es deroga la Directiva 95/46/CE (Reglament general de protecció de dades).
Les entitats establiran les mesures organitzatives i tècniques necessàries per garantir la seguretat de les dades a les quals accedeixi com a conseqüència de les actuacions que són objecte d'aquesta Ordre.
En especial, adoptarà les mesures adient per evitar l'alteració, pèrdua, tractament o accés no autoritzat a les dades esmentades.
En tot el que no preveuen expressament aquestes bases, són d'aplicació els preceptes continguts al capítol IX de la Llei de finances públiques de Catalunya, en tot allò que no s'oposi a la normativa bàsica estatal; la Llei 38/2003, de 17 de novembre, general de subvencions, i el Reglament de la Llei general de subvencions aprovat per Reial decret 887/2006, de 21 de juliol, la Llei 26/2010, de 3 d'agost, de règim jurídic i de procediment de les administracions públiques de Catalunya; la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya, la Llei 39/2015, d'1 d'octubre, del procediment administratiu comú de les administracions públiques, així com el que disposa la Llei de pressupostos de la Generalitat de Catalunya del present exercici, així com altra normativa comunitària, estatal i autonòmica que pugui ser d'aplicació.
Quant a la publicació de les bases i convocatòries cal atenir-se al que estableix l'article 68.5 de l'Estatut d'Autonomia de Catalunya i la normativa en matèria de subvencions.